stanford-oval/wikipedia huggingface dataset:
סאבלימינל
השפעה על המוזיקה והתרבות הישראלית

ניתן להבחין בהשפעה של סאבלימינל על המדיה, דוגמת תוכנית הלימוד "התקווה – מהרצל עד סאבלימינל". בנוסף, הופק הסרט "ערוצים של זעם", אשר תיאר את הסכסוך הישראלי-פלסטיני דרך עיניהם של סאבלימינל והראפר הערבי תאמר נפאר.
כמו כן, ניתן לראות גם נקודות השקה לפוליטיקה הישראלית, דוגמת בנימין נתניהו, אשר ביקשו את תמיכתו בעיצוב דעת הקהל. מרצ השתמשו בדמותו בג'ינגל פארודי לקראת הבחירות והוא היה אף בין המועמדים לכהן במליאת רשות השידור.
ביקורת

ב-2009 נפרד סאבלימינל מיואב אליאסי, הידוע כ"הצל" לאחר עשור וחצי של עבודה משותפת. הצמד הסתכסך והצל תקף את סאבלימינל בשיר "שדרג ת'מחר": "קלוט את הסאב, איך הוא דופק, בתים מפרק, משפחות מחסל". בתגובה ענה סאבלימינל ש"מצער אותי שהתקשורת מנצלת אותו על הגב שלי [...] אני מאחל לו הצלחה בדרכו החדשה". שיא הסערה התבטא בשיר שהוציא אחיו של הצל בשם "סאבלימיז"ל", בו תקף את שותפו לשעבר של אחיו. סאבלימינל בתגובה סיפר כי "אמרו שמכרתי את המשפחה שלי בשביל כסף – זה פצע לי את הנשמה. זה אדם שהייתי אח שלו, עזרתי למשפחה שלו מהלב, זו לא הייתה יריקה בפרצוף, אלא הרבה יותר גרוע". בשנת 2012 השלימו השניים, ונראו יחד לראשונה בברית המילה של בנו הבכור של סאבלימינל וב-2013 עלו להופיע יחד באילת. לאחר מכן, שוב נותק הקשר ביניהם, ובסוף שנת 2022 פנה הצל בסרטון וידאו לשמעוני בעמוד הפייסבוק שלו וביקש לעשות סולחה, שהתקיימה יום לאחר מכן, מאז הם פתחו בהופעות משותפות בהיכל מנורה תל אביב, ומקומות נוספים והוציאו שירים משותפים נוספים.
ביקורת נוספת הייתה כנגד השפעות המוזיקה המזרחית באלבומיו, שיתוף פעולה עם ז'אנרים אחרים, ועזיבת ההיפ הופ המסורתי. קולות נשמעו על כך ש"נטש את הקהילה ממנה שאב כח בראשיתו ובחר לאסוף סביבו קהל אחר, אותו קהל מיינסטרים". בתגובה ענה: "בשבילי להצליח זה לא להיות מפורסם, אלא להיות הכי טוב במה שאני עושה, ובשביל זה אני צריך להתפרנס. אין מה לעשות". עוד הוסיף, כי מצא לנכון לשלב בעשייה שלו מוזיקה מכל הסוגים, לרבות המוזיקה הים תיכונית, אופרה ואף פולקלור דוגמת הגבעטרון, על מנת לחשוף את ההיפ הופ לציבור הרחב.
דיסקוגרפיה > אלבומי אולפן

האור מציון (שנת 2001)
האור והצל (שנת 2002)
בדיוק כשחשבתם שהכל נגמר (שנת 2006)
JEW-NIVERSAL (שנת 2011)
צבע לחיים (שנת 2017)
האור מציון 2 (המחתרת) (שנת 2021)
דיסקוגרפיה > אלבומי אוסף

ישראלים עצבניים אחד אחד (שנת 1996)
אולסטארז (שנת 2004)
היצירה שלי (שנת 2012)
חוק זיכיון ים המלח

| --- | --- |

 פרטי החוק
 תאריך חקיקה:  31 במאי 1961
 תאריך חקיקה עברי:  ט"ז בסיוון תשכ"א
 גוף מחוקק:  הכנסת הרביעית
 חוברת פרסום:  ספר החוקים 11 ביוני 1961, עמ' 130
 הצעת חוק:  ממשלתית
 משרד ממונה:  משרד האוצר
 מספר תיקונים:  2
 נוסח מלא:  הנוסח המלא
 
חוק זיכיון ים המלח, התשכ"א-1961 מעגן בספר החוקים את הזכות הייחודית שניתנה לבעל הזיכיון להפיק מחצבים וכימיקלים מים המלח, להתקינם לשיווק ולמוכרם. זיכיון ים המלח הוענק לחברת מפעלי ים המלח בע"מ ומאז חברה ממשלתית, ומאז שהופרטה בשנות ה-90 היא בבעלות חברת כימיקלים לישראל בע"מ.
שטח הזיכיון משתרע על כ-600 קמ"ר שהם 3% משטח מדינת ישראל. סך גודלו מגדיר בהכרח את טביעת הרגל האקולוגית של הזכיין הכורה ומפעליו הרחק מעבר לחופי ים המלח.
החוק חוקק תחת מכבש לחצים מצד הבנק העולמי ולצידו בנקים אמריקאיים שתבעו חופש פעולה מלא לזכיין בתמורה למימון שהעניקו להרחבת כושר ייצור האשלג בדרום ים המלח."דומני כי קשה יהיה להגן בפני דעת הקהל בארץ ובעולם על עובדת הכניעה בפני דרישותיו השרירותיות של מר בלאק (יוג'ין רוברט בלאק, נשיא הבנק העולמי דאז)", הזהיר שר הפיתוח, מרדכי בנטוב, את שר האוצר, פנחס ספיר.
הזיכיון הוארך בתיקון לחוק משנת 1986 והוא בתוקף עד שנת 2030.
ים המלח וסביבתו הם משאבי הטבע השייכים לציבור והמוחזקים על ידי המדינה למען הציבור ב"נאמנות ציבורית". על המדינה לשמור על משאבי טבע אלו ולנצלם באופן המשרת את האינטרס הציבורי.
סעיפי החוק

החוק יוצא דופן בספר החוקים הישראלי בהיותו מנוסח כהסכם בין המדינה לבין חברת מפעלי ים המלח, אז עדיין חברה ממשלתית, שמקנה לחברה זכויות בשטח עצום.
עיקר הוראות החוק נכללות בשטר הזיכיון שניתן בתוספת לחוק.
סעיף 1 לשטר הזיכיון מגדיר בין השאר את תחום הזיכיון:
מימיו ואפיקו של אותו חלק של ים המלח הנמצא בגבולות מדינת ישראל
שטח האידוי
רצועת החוף שבמערבה קו דמיוני העובר במקביל לקו המים במרחק 150 מטר הימנו
קרקעות חכורות
קרקעות שמורות.
סעיף 2(ב) לשטר הזיכיון מעניק את הזכות לבעל הזיכיון "לעשות, להרחיב, לשנות, להחזיק ולהרוס, בים המלח ומתחתיו" על מנת לממש את סעיף 2(א) "הזכות הייחודית...להשיג בכל דרך את מלחי-המחצבים, המחצבים והכמיקלים...".
סעיף 15א עניינו תמלוגים בתמורה לכל הזכויות וזכויות היתר המוענקות לבעל הזיכיון בשטר זיכיון.
הצוות לקביעת פעולות הממשלה הנדרשות לקראת תום תקופת זיכיון ים המלח > רקע

ההתייחסות אל מרחב ים המלח ומחצביו כאל מקור תעסוקה ומטבע חוץ מבלי להביא בחשבון את ההשלכות הסביבתיות ולצידן עלויותיהן כפי שמצאה ביטוייה בחוק הזיכיון מקורה בתפיסה הציונית לה היה שותף הממסד בראשית שנות המדינה שפיתוח בכל מחיר עולה בקנה אחד עם האינטרס הציבורי. לתובנה שהמציאות מורכבת יותר ופיתוח בר קיימא הוא צו השעה לקח זמן רב לחלחל לתודעת מקבלי ההחלטות ומינוי הצוות ומסקנותיו הם התוצאה.
הצוות לקביעת פעולות הממשלה הנדרשות לקראת תום תקופת זיכיון ים המלח > מינוי הצוות

החלטת ממשלה מ-20 בנובמבר 2014 הנחתה את שר האוצר למנות צוות אשר יגבש המלצות באשר לפעולות הממשלה הנדרשות לקראת תום תקופת זיכיון ים-המלח הקבועה בחוק הזיכיון ויבחן את אופן ההקצאה העתידי של משאבי הטבע הלאומיים. זאת, נוכח החשש של ועדת ששינסקי 2 כי היעדר הוודאות בנוגע לעתיד הזיכיון לאחר סיומו מקשה על ניהול מדיניות השקעה אחראית  ויעילה בראייה ארוכת טווח.
הצוות לקביעת פעולות הממשלה הנדרשות לקראת תום תקופת זיכיון ים המלח > עבודת הצוות

הצוות קבל סקירות מומחים וערך שני שימועים ציבוריים  לרשויות ממשלתיות, לארגוני חברה אזרחית שומרי טבע, מועצות אזוריות הנוגעות לעניין, חברת איי.סי.אל גרופ ופרסם דו"ח ביניים.
בינואר 2019 הגיש הצוות את הדו"ח הסופי.
הצוות לקביעת פעולות הממשלה הנדרשות לקראת תום תקופת זיכיון ים המלח > תמצית ההמלצות > החלת דיני התכנון ודיני הגנת הסביבה מניעת מפגעי סביבה עתידיים וטיפול במפגעים קיימים

יודגש, כי פעילות הפקת המשאבים מים המלח היא ככל פעילות תעשייתית אחרת, ועל רישיון ההפקה העתידי להבטיח כי תהיה
כפופה לכלל הדינים ובהם דיני המים, התכנון והבניה ודיני הסביבה. בשטח הזיכיון קיימים כיום מפגעי פסולת וזיהום שונים. דוגמה בולטת היא "הר המלח" – מערום של פסולת מלח המקיף כיום שטח של כ-400 דונם ומתנשא לגובה 24 מ'. במסגרת הקצאת זכויות ההפקה העתידיות מוצע להגדיר באופן ברור את אחריות בעל זכות ההפקה החדש לגבי כל מפגע סביבתי אשר ייגרם באחריותו, ובכלל זה האחריות לסילוק מפגעים, להסדרה ולשיקום.
הצוות לקביעת פעולות הממשלה הנדרשות לקראת תום תקופת זיכיון ים המלח > תמצית ההמלצות > מגבלה על סך כמות המים הנשאבים (נטו) מהאגן הצפוני הסדרת השימוש במי תהום וניהול ניקוז ושיטפונות

שאיבת המים מהאגן הצפוני היא אחת הסיבות, אם כי כיום לא המרכזית, לירידת מפלס ים המלח. לכן, מוצע כי במסגרת הסדרת התנאים לפעילות עתידית, ובהתאם לדיני המים, תקבע תקרה לסך השאיבה השנתית נטו. מהות התקרה לשקף איזון בין הערך הכלכלי הגדול שבהמשך פעולת המפעלים, לבין הרצון להגביל את היקף השפעתם הסביבתית השלילית ובהתאמה עם מדיניות הממשלה לגבי אזור ים המלח בכללותו. (החלטת ממשלה מתאריך 15 באפריל 2018 לטיפול במרחב ים המלח). בנוסף מומלץ לקבוע תמריץ כלכלי אשר יתמרץ את המפיק העתידי בשימוש יעיל במים הנשאבים.
הסדרת שימוש המפעלים במי תהום בהתאם לחוק המים ולדינים הכלליים בנוגע לקידוחים המשמשים כמקור מים לפעילות תעשייתית ובכלל זה חיוב בתעריף הפקה. שטחים המשמשים לצורך קידוחי מים לא ייחשבו בפני עצמם כשטחים הנדרשים לשם הפקת
המשאבים, ועל כן לא יכללו במסגרת הרישיון העתידי.
האחריות על הניקוז ומניעת נזקי שיטפונות תיוותר בידי בעל זכויות ההפקה העתידי, וזאת לאור ערכם הגדול של הנכסים אל מול מול הסכנה המוחשית של שיטפונות באזור.
אופן ניהול הזיכיון והפיקוח עליו

דוח מיוחד של מבקר המדינה לשנת 2025 בחן את ניהול הזיכיון של ים המלח והפיקוח עליו, בדגש על היבטים סביבתיים ומקרקעין. הדו"ח חשף שורה של ליקויים משמעותיים בניהול הזיכיון על ידי חברת מפעלי ים המלח (מי"ה) ובפיקוח הרשויות השונות. הוא הצביע על כשלים באסדרה הסביבתית, לרבות אי-עדכון רישיונות עסק, אי-טיפול במפגעי פסולת, ואי-פיקוח מספק על תשתיות ופעולות כרייה. בנוסף, העלה הדו"ח שאלות בנוגע לניהול המקרקעין בתחום הזיכיון, גביית תשלומים, וגודל השטח שהוקצה למי"ה. צויין בו כי הממצאים מעוררים דאגה לגבי שמירה על אוצרות הטבע של ים המלח ודורשים תיקון יסודי מצד משרדי הממשלה והגופים הרלוונטיים, במיוחד לקראת סיום הזיכיון הנוכחי בשנת 2030.
ראו גם

ייבוש החולה
הערות שוליים

↑   ניר חסון, רישיון להרוס מפעלי ים המלח רשאים לשנות את הטבע. כך זה נראה, באתר הארץ, 11 באוגוסט 2022
↑   ניר חסון, רישיון להרוס מפעלי ים המלח רשאים לשנות את הטבע. כך זה נראה, באתר הארץ, 11 באוגוסט 2022
↑  סגולותיו המיוחדות של ים המלח היו ידועות משכבר הימים, והחזון לפיתוח אוצרות הטבע והקמת מפעלי תעשייה לחופי ים המלח, תואר בספריהם של אלחנן ליב לוינסקי, 'מסע לארץ ישראל בשנת ת"ת לאלף השישי', שראה אור בשנת 1892 ובספרו של בנימין זאב הרצל, 'אלטנוילנד', שראה אור בשנת 1902
↑  ראו ייבוש החולה
↑  אימוץ המלצות הוועדה לבחינת חלק המדינה המתקבל בעד השימוש של גורמים פרטיים במשאבי טבע לאומיים (ועדת ששינסקי 2), אתר משרד ראש הממשלה, 20 בנובמבר 2014
↑  הצוות לקביעת פעולות הממשלה הנדרשות לקראת תום תקופת זיכיון ים המלח - הדו"ח הסופי.
↑  מבקר המדינה - דוח מיוחד, [https://library.mevaker.gov.il/sites/DigitalLibrary/Documents/2025/The-Dead-Sea/2025-The-Dead-Sea.pdf ניהול זיכיון ים
המלח והפיקוח
עליו - היבטים
בתחומי הסביבה
והמקרקעין], ‏מרץ
 2025
ברוכים הבאים לבית הבובות

| --- | --- |

כרזת הסרט
 בימוי:  טוד סולונדז 
 הופק בידי:  טוד סולונדז 
 תסריט:  טוד סולונדז 
 עריכה:  אלן אוקסמן
 שחקנים ראשיים:  הת'ר מטרזו ברנדון סקסטון השלישי אריק מביוס מתיו פבר
 מוזיקה:  Jill Wisoff 
 צילום:  רנדי דראמונד
 מדינה:  ארצות הברית 
 חברה מפיצה:  Sony Pictures Classics
 הקרנת בכורה:  10 בספטמבר 1995
 משך הקרנה:  90 דק' 
 שפת הסרט:  אנגלית 
 סוגה:  סיפור התבגרות, סרט דרמה 
 מקום התרחשות:  ניו ג'רזי 
 תקציב:  $800,000
 הכנסות:  $4,569,019
 הכנסות באתר מוג'ו:   welcometothedollhouse
 פרסים:  פרס חבר המושבעים של פסטיבל סאנדנס לדרמה אמריקאית  בפסקה זו רשומה אחת נוספת שטרם תורגמה 
 דף הסרט ב־IMDb
 
ברוכים הבאים לבית הבובות (באנגלית: Welcome to the dollhouse) הוא סרטו הראשון באורך מלא משנת 1995 של הבמאי היהודי-אמריקאי טוד סולונדז. בסרט מככבים הת'ר מטרזו, ברנדון סקסטון השלישי, אריק מביוס ומתיו פבר.
עלילת הסרט

דון בת האחת עשרה וחצי היא תלמידת כיתה ז' ביישנית, לא יפה ולא מקובלת הלומדת בקהילה פרוורית ממעמד הביניים בניו ג'רזי. אחיה הבכור מארק הוא חנון שחצני המנגן בקלרינט עם להקת המוסך שלו וסולד מבנות כדי להשקיע בלימודים עם הכוונה להתקבל לאוניברסיטה טובה. אחותה הקטנה של דון מיסי, היא ילדה מפונקת ומניפולטיבית העוסקת יום ביומו בלהציק לדון וברקידה בחצאית טוטו. אימם היא אישה מרשעת ושתלטנית האוהבת בכל ליבה את מיסי ומצדדת בה בכל מחלוקת הצצה בין האחיות, ואביהם הוא אדם שפל ואנוכי המצדד באשתו בכל הנוגע לענייני המשפחה.
חברה היחידי של דון הוא תלמיד כיתה ה' נשי הנקרא ראלפי שאיתו היא חולקת מועדון רעוע בחצר ביתה.
חייה של דון בחטיבת הביניים הם אומללים. חברי כיתתה לועגים לה ומכסים את הארונית שלה בגרפיטי. יום אחד אחרי שמורתה משאירה אותה לא בצדק אחרי בית הספר, היא מותקפת על ידי ביריון בשם ברנדון מקרטי המאיים לאנוס אותה. כל ניסיונותיה להוציא את תיסכולה רק מסבכים אותה בצרות: בבית אימה מענישה אותה על כך שקראה לאחותה הקטנה "לסבית" וסירבה להיות נחמדה אליה ובבית הספר היא נענשת לאחר ניסיון כושל להחזיר לבנים שזרקו עליה כדור נייר בעקבות פגיעה בעינה של אחת המורות.
ניסיונו הראשון של ברנדון לאנוס את דון נכשל, אך הוא קרא לה שוב להיפגש עמו. לאחר שהיא נענתה לבקשתו ברנדון לוקח אותה לשדה נטוש, אך הוא מתחיל לנהל עימה שיחה רצינית ולא אונס אותה, רק מנשק אותה.
בינתיים ללהקתו של מארק מצטרף סטיב רוג'רס, מוזיקאי כריזמטי ונאה, בתמורה לעזרתו של מארק בכיתת מדעי המחשב. דון מתאהבת בו ומחליטה לחזר אחריו אחרי בילוי קצר יחד, אפילו לאחר שאחת מהחברותיו לשעבר של סטיב אומרת שאין לה סיכוי איתו.
קשר רומנטי תמים נראה בין דון לברנדון אך במהרה הוא מגורש מהחטיבה בגלל החשד שהוא סוחר בסמים. לאחר שהוא נושק בפעם האחרונה  לדון הוא בורח מהבית כדי לא להישלח לבית ספר צבאי.
לאחר דחיית ראלפי, דון נשארת ללא חברים. וכשהיא מסרבת להרוס את המועדון שלה כדי שלהוריה יהיה מקום לערוך את מסיבת יום הנישואים שלהם, אימה של דון נותנת למיסי ולמארק את הקינוח המיועד לה לאותו הערב.
במסיבה דון מהססת לגבי ההצעה שסטיב הציע לה ולבסוף מסרבת לה. סטיב משחק עם מיסי הדוחפת את דון לבריכת הפעוטים. באותו ערב המשפחה צופה בקלטת המסיבה וצוחקת על דון בנפילתה למים. מאוחר יותר באותו הלילה דון מנפצת את הקלטת לחתיכות בעזרת פטיש אותו היא לוקחת לחדר אחותה ומניפה אותו מעל ראשה של מיסי הישנה.
מכוניתו של אביה של דון התקלקלה ולכן אימה נאלצה לאסוף אותו ודון צריכה להודיע למיסי שתצטרך לבקש טרמפ מאחת החברות שלה אחרי שיעור הבלט אך לאחר ריב בין שתיהן היא מחליטה לא לספר לה וכתוצאה מכך מיסי נחטפת. כשחצאית הטוטו של מיסי נמצאה בכיכר טיימס נוסעת דון לניו יורק בתקווה למצוא את אחותה. אחרי יום ולילה של חיפושים אחר מיסי מטלפנת דון לביתה לבדוק אם יש חדשות ומארק אומר לה כי מיסי נמצאה על ידי המשטרה אצל שכן פדופיל שחטף אותה. דון חוזרת הביתה מדוכדכת לגלות כי אימה הייתה כה עסוקה בבחינת הטראומה של מיסי שאפילו לא שמה לב כי דון נעדרה גם כן. ביום שאחרי זה תלמידי כיתתה של דון לועגים לה כשהיא נואמת נאום תודה על מציאת אחותה באולם הכנסים. הסרט מסתיים בכך שהמצלמה מתרכזת בדון השעונה עם צד ראשה על חלון האוטובוס בנסיעה עם הקייטנה לדיסנילנד, כשכל מה שהיא חושבת עליו הוא ההקלה שהיא לא תצטרך להתמודד עם בית הספר למשך שלושת החודשים הקרובים.
ליהוק

| שחקן | דמות |
| --- | --- |
הת'ר מטרזו: דון ויינר
מתיו פבר: מארק ויינר
דריה קלינינה: מיסי ויינר
אנג'לה פייטרופינטו: גברת ויינר
ביל בואל: אדון ויינר
ברנדון סקסטון השלישי: ברנדון מקרטי
אריק מביוס: סטיב
ויקטוריה דייוויס: לוליטה
כריסטינה ברוקטו: קוקי
כריסטינה וידל: סינטיה
אמוריס רייני: דריה
סירי הווארד: קריסי
טלי פונטידיס: ג'ד
הארווי דוארטה: לאנס
ז'ארד סולנו: נקו
סקוט קוגאן: טרוי
ג'וסיאה טרגר: קני
קן ליונג: בארי
דימיטרי אירוולינו: ראלפי
ריקה מרטנס: גברת גריסום
זסאן פיטה: ג'ינג'ר פרדמן
בוורלי הכט: חברתו של סטיב
בוגדת

| --- | --- |

כרזת הסרט
 מבוסס על:  סרטו של קלוד שברול מ-1968
 בימוי:  אדריאן לין
 הופק בידי:  אדריאן לין ארנון מילצ'ן
 תסריט:  אלווין סרג'נט ויליאם ברוילס ג'וניור
 עריכה:  אן קואטס
 שחקנים ראשיים:  ריצ'רד גיר דיאן ליין אוליוויה מרטינז
 מוזיקה:  יאן קאזמארק
 צילום:  פטר ביזיו
 מדינה:  ארצות הברית ארצות הברית
 חברת הפקה:  Regency Enterprises
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 10 במאי 2002
 משך הקרנה:  124 דקות
 שפת הסרט:  אנגלית
 סוגה:  מותחן ארוטי, סרט פשע, סרט דרמה, סרט ארוטי 
 מקום התרחשות:  ניו יורק 
 תקציב:  $50,000,000
 הכנסות:  $119,137,784
 הכנסות באתר מוג'ו:   unfaithful
 דף הסרט ב־IMDb
 
בוגדת (באנגלית: Unfaithful) הוא סרט קולנוע משנת 2002 מסוגת מותחן ארוטי שבויים והופק על ידי אדריאן לין ובו מככבים ריצ'רד גיר, דיאן ליין ואוליבייה מרטינז. זוהי גרסה מחודשת לסרט הצרפתי "האישה הבוגדנית" משנת 1969 שבוים על ידי קלוד שברול. הסרט מספר על זוג עם בעיות בחיי הנישואין המתגוררים בניו יורק, כשהאישה מוצאת נחמה בסטוץ עם גבר זר, שהיא פוגשת במקרה ברחוב.
עלילה

קונסטנס "קוני" ואדוארד "אד" סאמנר הם זוג המתגוררים בפרברי ניו יורק. חיי הנישואין שלהם סבירים אבל נטולי תשוקה. יום אחד, נתקלת קוני בזר, ברחוב בעת סופת גשם חזקה ושניהם נופלים   עם ערימת ספרים שהיא עוזרת לו לאסוף. הגבר מציע לה לעלות אליו הביתה כדי לטפל ברגלה שנפגעה והיא נענית. הזר מציג את עצמו כפול מרטל, צרפתי אשר קונה ומוכר ספרים משומשים. במהלך שהותם בדירתו קוני מרגישה לא בנוח עם גילויי החיבה של מרטל ועוזבת. לפני שהיא יוצאת נותן לה מרטל ספר שירים.
באותו לילה קוני מתקשה להירדם וחושבת על מרטל. למחרת היא מופיעה בדירתו והשניים מדברים, מפלרטטים ומקיימים יחסי מין. הרומן מלא התשוקה והחושניות מתהווה, ואדוארד מתחיל לחשוד באשתו שמרבה לבקר במנהטן. הוא שוכר בלש פרטי ועד מהרה מקבל תמונות מפלילות של אשתו והחבר החדש שלה.
אדוארד מחליט להגיע לדירתו של פול ולהתעמת עמו. במהלך העימות מכה אדוארד את פול בראשו והורג אותו. הוא מנקה את טביעות האצבעות ושאריות הדם, עוטף את פול בשטיח ומתכוון לקחת אותו החוצה. רגע לפני שהוא יוצא מצלצל הטלפון והוא שומע את קוני משאירה הודעה במשיבון של פול בה היא מבקשת להפסיק את המפגשים איתו. אדוארד מוחק את ההודעה ולוקח את השטיח המגולגל כדי לזרוק אותו במזבלה העירונית.
שני חוקרי המשטרה מגיעים לבית סאמנר, אך הזוג מכחיש קשר לאירועים. קוני כבר מבינה שבעלה מודע לכל הרומן שהיה לה, מספר לה מה קרה ומציע להסגיר את עצמו. היא מסרבת והשניים מחליטים להתמודד עם מכלול הבעיות לבד.
צוות השחקנים

| שחקנ/ית | דמות | אודות |
| --- | --- | --- |
| ריצ'רד גיר | אדוארד "אד" סאמנר | בעלה של קוני |
| דיאן ליין | קונסטנס "קוני" סאמנר | אשתו של אד המנהלת רומן ללא ידיעתו |
| אוליבייה מרטינז | פול מרטל | סופר צרפתי איתו קוני מנהלת רומן |
| אריק סאליבן | צ'ארלי סאמנר | בנם של אד וקוני |
| צ'אד לאו | ביל סטון | עובד בחברה של אד אך פוטר בהמשך |
| דומיניק קיינסה | פרנק וילסון | בלש פרטי שאד שוכר לעקוב אחר קוני |
| אריק אנדרסון | בוב גיילורד | עמית בעבודתה של קוני |
| מישל מונאהן | לינדזי | חברותיה של קוני |
| קתרין ברטון | טרייסי | חברותיה של קוני |
| מרגרט קולין | סאלי |  |
| זליקו איבנק | הבלש דין | בלש מטעם משטרת העיר ניו יורק החוקר את היעלמותו של פול |
| מייקל אמרסון | ג'וש |  |
הפקה

בטיוטה הראשונית של התסריט המקורי נכתב כי אדוארד סובל מתפקוד לקוי בחיי המין וזאת כדי לתת הצדקה לבגידה של קוני. גם ריצ'רד גיר וגם דיאן ליין התנגדו לרעיון וביקשו לשנות התסריט וליצור מצב שרומן מזדמן יכול להיווצר גם בלי סיבה מיוחדת וסתם כתוצאה מריגוש ריגעי.
ביקורות

הסרט לא הצליח להרשים את המבקרים וזכה לציון של 49% מתוך 160 ביקורות באתר ריכוז הביקורות Rotten Tomatoes. המגזין האמריקאי אנטרטיינמנט ויקלי דירג את הסרט במקום ה-27 ברשימת 50 הסרטים הארוטיים שנעשו אי פעם. אוון גלייברמן, המבקר של אנטרטיינמנט ויקלי, זיכה את הסרט בציון A- וכתב על ליין כי זה היה משחקה הטוב ביותר בקריירה. רוג'ר איברט, מבקר הקולנוע של שיקגו סאן טיימס, כתב: "במקום לקבל עלילה עם ריגושים ממוחזרים, קיבלתי סיפור על הירהורם של שני מבוגרים שפויים שמתקשים להתמודד עם הדילמה בה הם נמצאים". במגזין הלוס אנג'לס טיימס, כתב המבקר קנת טוראן: "ליין בתפקיד אופי אמיתי. היא נכנסה לתפקיד בצורה שאף אחד אחר לא יכול היה וגרמה לכולנו להתחבר אליה".
פרסים ומועמדויות

למרות ביקורות שליליות בסך הכל לגבי הסרט, דווקא דיאן ליין זכתה לשבחים על הופעתה. היא זכתה בפרס בקטגוריית השחקנית הטובה ביותר של האגודה הלאומית של מבקרי הסרטים בניו יורק והייתה מועמדת לפרס גלובוס הזהב וגם בפרס האוסקר לשחקנית הטובה ביותר.
הערות שוליים

↑  Kobel, Peter (2002-05-05). "Smoke to Go With the Steam". הניו יורק טיימס. נבדק ב-2008-06-19.
↑  "unfaithful ‎", באתר ביקורות הסרטים Rotten Tomatoes (באנגלית)
↑  "50 Sexiest Movies Ever". Entertainment Weekly. 2008-11-29. נבדק ב-2008-11-21.
↑  Gleiberman, Owen (2002-05-17). "Unfaithful". Entertainment Weekly. נבדק ב-2007-08-24.
↑  Ebert, Roger (2002-05-10). "Unfaithful". Chicago Sun-Times. נבדק ב-2007-10-03.
| --- | --- |
בקרת זהויות :  NKC: unn2008491432
פרס המוזיקה של MTV אירופה למעריצים הגדולים ביותר

| --- | --- |
 תקופת הפרס:  2011–הווה (כ־14 שנים) 
 
פרס המוזיקה של MTV אירופה למעריצים הגדולים ביותר מוענק מאז 2011 למוזיקאי בעל קהל המעריצים הטוב ביותר.
הלהקה הדרום-קוריאנית BTS מחזיקה בשיא הזכיות בפרס עם 5 זכיות (מתוך 5 מועמדויות) כשאחריהם הלהקה הבריטית ואן דיירקשן והזמר-יוצר הקנדי ג'סטין ביבר עם 2 פרסים כל אחת בעוד ביבר מחזיק בשיא המועמדויות עם 7 מועמדויות.
זוכים ומועמדים

הזוכים רשומים ראשונים ובאותיות מודגשות.
ביאורים

↑  בשנת 2023, הפרס בוטל.
הערות שוליים

↑  Hardie, Beth (17 בספטמבר 2012). "A total sex pot (Rihanna) and a sweet innocent lass (Taylor Swift) are going to have a fight". Daily Mirror. Trinity Mirror. נבדק ב-17 בספטמבר 2012. {{cite news}}:  (עזרה)
↑  "JUSTIN TIMBERLAKE, MACKLEMORE LEAD 2013 MTV EMA NOMINATIONS". MTV News. 17 בספטמבר 2013. נבדק ב-8 באוקטובר 2020. {{cite news}}:  (עזרה)
↑  Ehrlich, Brenna (16 בספטמבר 2014). "2014 MTV EMA Nominations: Get The Full List". MTV. נבדק ב-4 באוקטובר 2016. {{cite news}}:  (עזרה)
↑  Szalai, George (15 בספטמבר 2015). "Taylor Swift Leads MTV EMAs With 9 Nominations". Billboard. נבדק ב-4 באוקטובר 2016. {{cite news}}:  (עזרה)
↑  "justin bieber & beyoncé lead the 2016 mtv ema nominations – see the full list!". MTV UK. נבדק ב-27 בספטמבר 2016. {{cite web}}:  (עזרה)
↑  "Shawn Mendes". אורכב מ-המקור ב-2018-11-18. נבדק ב-2018-09-29.
↑  "2018 MTV EMA WINNERS: SEE THE FULL LIST". MTV. נבדק ב-4 בנובמבר 2018. {{cite web}}:  (עזרה)
↑  "ARIANA GRANDE, BILLIE EILISH, LIL NAS X, AND MORE: THE 2019 EMA NOMINATIONS ARE HERE". MTV. נבדק ב-2019-10-03.
↑  "READY, SET, VOTE! THE 2020 MTV EMA NOMINEES ARE HERE!". MTV Networks Europe. 6 באוקטובר 2020. נבדק ב-6 באוקטובר 2020. {{cite web}}:  (עזרה)
↑  Gil Kaufman, Taylor Swift, Olivia Rodrigo and SZA Lead 2023 MTV EMAs Nominations: See List, בילבורד, ‏4 באוקטובר 2023 (באנגלית אמריקאית)
↑  Max Pilley, Here are all the winners from the 2024 MTV EMAs, NME, ‏2024-11-10 (באנגלית בריטית)
| פרסי המוזיקה של MTV אירופה |
| --- | --- | --- |
| טקסים | 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| קטגוריות מרכזיות | שיר • קליפ • שיתוף פעולה • אמן • מופע החדש • פופ • אלקטרוני • רוק • אלטרנטיבי • היפ הופ • לטיני • ‏R&B • מופע חי • מופע הפוש • מעריצים הגדולים ביותר • קיי פופ • וידאו קליפ למטרה טובה • הקליפ הארוך הטוב ביותר • מופע המטהוורס הטוב ביותר |  |
| קטגוריות אזוריות | אוסטרליה • אפריקה • בלגיה • ברזיל • קנדה • קריבי • צרפת • גרמניה • סין • הונגריה • הודו • ישראל • איטליה • יפן • קוריאה • אמריקה הלטינית – צפון • אמריקה הלטינית – מרכז • אמריקה הלטינית – דרום • הולנד • ניו זילנד • המדינות הנורדיות • פולין • פורטוגל • רוסיה • דרום מזרח אסיה • ספרד • שווייץ • בריטניה ואירלנד • ארצות הברית |  |
| קטגוריות עבר | אלבום • זמר • זמרת • מראה • עולמי • להקה • אייקון עולמי |  |
סיפור אהבה בשלושה פרקים (סרט)

ערך זה עוסק בסרט קולנוע משנת 1988. אם התכוונתם למחזה משנת 1982, ראו .
| --- | --- |

כרזת הסרט
 מבוסס על:  המחזה סיפור אהבה בשלושה פרקים
 בימוי:  פול בוגארט 
 הופק בידי:  רונלד ק. פירסטיין
 תסריט:  הארווי פירסטיין 
 עריכה:  ניקולס ס. סמית'
 שחקנים ראשיים:  הארווי פירסטיין אן בנקרופט מתיו ברודריק בריאן קרווין
 מוזיקה:  פיטר מץ אלאן ק. רוזן
 צילום:  מיקאל סלומון 
 מדינה:  ארצות הברית 
 חברת הפקה:  הווארד גוטפריד / רונלד ק. פירסטיין הפקות
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  ארצות הברית 14 בדצמבר 1988 ישראל 26 ביוני 1991
 משך הקרנה:  119 דק' 
 שפת הסרט:  אנגלית 
 סוגה:  דרמה קומית סרט להט"בי
 מקום התרחשות:  ניו יורק 
 הכנסות:  $4,865,997 (בארצות הברית)
 הכנסות באתר מוג'ו:   torchsongtrilogy
 דף הסרט ב־IMDb
 
סיפור אהבה בשלושה פרקים (באנגלית: Torch Song Trilogy) הוא עיבוד קולנועי של מחזה באותו השם מאת הארווי פירסטיין לסרט דרמה קומית אמריקאי משנת 1988.‏
את הסרט ביים פול בוגארט ומככבים בו הארווי פירסטיין, אן בנקרופט, מתיו ברודריק, בריאן קרווין ואדי קסטרודאד. את הסרט הפיק רונלד ק. פיירשטיין, אחיו של הארווי פירסטיין.
פיירשטיין, שרצה להציג בסרט את עבודתו של השחקן צ'ארלס פירס כדראג קווין, יצר במיוחד עבורו את דמות הדראג ברת'ה ונטיון (במקור: Bertha Venation, נשמע כמו: הולדת אומה). בתחילה, ברודריק סירב לבצע את התפקיד של אלן, מאחר שבאותה העת החלים מתאונת דרכים באירלנד. השחקן טייט דונובן לוהק לתפקיד, אך יומיים בלבד לאחר שהחלו החזרות שינה ברודריק את דעתו ויצר קשר עם פיירשטיין, שמיד פיטר את דונובן.
אף על פי שאורכו של המחזה היה יותר מ-4 שעות, בחברת New Line Cinema התעקשו כי זמן הריצה של הסרט יהיה שעתיים לכל היותר, דבר שחייב עריכה והשמטות רבות, ביחס לטקסט המקורי. גם מסגרת זמן העלילה שבה מתרחשים האירועים המוצגים בסרט השתנתה, בהשוואה למחזה המקורי.
עלילה

ארנולד (הארווי פירסטיין), דראג קווין המתגורר בניו יורק, פוגש באד (בריאן קרווין), מורה דו-מיני, והם מתאהבים. אד, עם זאת, חש לא בנוח עם המיניות שלו ובסופו של דבר הוא עוזב את ארנולד לטובת בת-זוג בשם לורל (קארן יאנג).
במהלך חג המולד ארנולד פוגש את אהבת חייו, דוגמן בשם אלן (מתיו ברודריק). השניים עוברים לגור יחד, ואף מבלים סוף שבוע משותף מחוץ לעיר יחד עם אד ולורל, שבו מערכת היחסים שלהם עומדת במבחן, אך מחזיקה מעמד. בהמשך, הם מגישים בקשה לשמש כהורים אומנים לילד, ובהמשך אף לאמץ אותו. בסופו של דבר בקשתם נענית בחיוב, והם עוברים לגור בדירה גדולה יותר. עם זאת, כבר בלילה הראשון שלהם בדירתם החדשה, אלן נופל קורבן לאלימות הומופובית ומת.
מספר חודשים חולפים. לארנולד יש קריירה חדשה ומצליחה - מופע רביו משלו. הוא מגדל את דייוויד (אדי קסטרודאד), נער הומו מתבגר שבכוונתו לאמץ, ומארח בביתו את אד, שהוא עכשיו יותר בוגר ומיושב, לאחר שנפרד מלורל. כאשר אמו של ארנולד (אן בנקרופט) מגיעה מפלורידה לבקר, ביקורה מוביל לעימות עם בנה: היא מסתייגת מההומוסקסואליות שלו, מכוונתו לאמץ את דייוויד, ומהחלטתו לקבור את אלן באחוזת הקבר המשפחתית שלהם. ארנולד דורש ממנה שתקבל אותו כמו שהוא, ומתעקש שאם היא לא יכולה - אז אין לה מקום בחייו. למחרת, לפני שהיא חוזרת לפלורידה, הם מתעמתים שוב, אך לראשונה נראה שהם מבינים אחד את השני.